Sangha
Sangha (pali k.: सन्घ saṅgha; sanskriti k.: संघ saṃgha; Wylie: 'dus sde) on budismi järgijate kogudus. Sangha tõlketähendused on 'ühendus'; 'kokkutulek'; 'kogu(kond)'; 'selts(kond)'; 'ühisus' – tähenduslik sisu vastab üsna täpselt eestikeelsele mõistele "kogudus". Sangha koosneb munkadest, nunnadest ja ilmalikest järgijatest ning võib tähistada nii konkreetset budistlikku kogudust kui ka laiemalt kõiki budistliku õpetuse järgijaid läbi aegade. Sangha on üks kolmest kalliskivist.